en en id en en en en en id en en en en id pl en en en id ms ms ms en en ms en en ms ms ms ms ms ms ms en ms id id id en ms id ms id ms id en nl en en en id en ms en id en id id id id id id id id en en en en en en id id id en en en en en en en en en en en en es en en en en en
Selepas Mesir Batal Beli Su-35, Amerika Tawar Jual F-15 - Defence Security Asia
Bekas Presiden Amerika Syarikat Donald Trump mengancam untuk mengenakan sekatan ekonomi kepada Mesir jika negara Timur Tengah itu meneruskan rancangannya untuk memperolehi pesawat pejuang Sukhoi Su-35 (Flanker-E) daripada Russia itu.
By admin On Mar 24, 2022
Pesawat F-15EX yang dibakal dijual oleh Amerika Syarikat kepada Mesir.
(DEFENCE SECURITY ASIA) – Tidak lama selepas Mesir membatalkan pembelian pesawat pejuang Sukhoi Su-35 daripada Russia akibat ancaman sekatan ekonomi daripada akta CAATSA (Countering America’s Adversaries Through Sanctions Act), Amerika Syarikat pula “masuk jarum” dengan menawarkan pula penjualan pesawat F-15 kepada Kaherah.
Penjualan pesawat pejuang F-15 kepada Mesir itu telah disahkan oleh pegawai kanan Jabatan Pertahanan Amerika Syarikat baru-baru ini.
Komander US Central Command (USCENTCOM) Jeneral Frank Mckenzie mendedahkan penjualan pesawat pejuang F-15 itu kepada Mesir ketika memberikan keterangan kepada Jawatankuasa Perkhidmatan Persenjataan Senat negara itu di Washington.
“Di dalam kes membabitkan Mesir, kami mempunyai berita yang baik iaitu kami akan menjual pesawat pejuang F-15,” katanya sambil menambah bahawa keputusan menjual pesawat itu kepada Kaherah diambil selepas rundingan yang “sukar dan lama.”
Bekas Presiden Amerika Syarikat Donald Trump mengancam untuk mengenakan sekatan ekonomi kepada Mesir jika negara Timur Tengah itu meneruskan rancangannya untuk memperolehi pesawat pejuang Sukhoi Su-35 (Flanker-E) daripada Russia itu.
Mesir sudah tentu tidak mahu membuat Amerika Syarikat marah kerana setiap tahun ia menerima bantuan ketenteraan (military aid) daripada Washington sebanyak US$1.3 bilion (RM5.2 bilion).
Pesawat F-15EX dibangunkan oleh syarikat Boeing.
Bantuan ketenteraan itu digunakan oleh kerajaan Jeneral Fateh el-sisi untuk membeli peralatan-peralatan tentera daripada Amerika Syarikat.
Sementara itu, varian pesawat F-15 yang bakal dibekalkan oleh Amerika Syarikat kepada Mesir dipercayai adalah varian yang terkini seperti F-15SA (Arab Saudi),  F-15QA (Qatar) dan F-15EX (yang akan dibekalkan kepada Tentera Udara Amerika Syarikat).
Pesawat F-15 yang bakal dioperasikan oleh Tentera Udara Mesir juga dipercayai adalah varian yang sama sebagaimana akan digunakan oleh Tentera Udara Indonesia iaitu F-15ID.
Pesawat-pesawat pejuang F-15 Tentera Udara Arab Saudi.
Baru-baru ini, Washington memberikan kelulusan kepada Jakarta untuk membeli sekurang-kurangnya 36 buah pesawat F-15ID dianggarkan bernilai US$13.9 bilion (RM55.6 bilion).
Mesir sedang berusaha menggantikan pesawat-pesawat pejuang lamanya yang dibeli sama ada negara-negara Barat atau Russia.
Pada 2015, Kaherah memperolehi 24 buah pesawat pejuang Rafale dan pada tahun lepas menambah 30 lagi buah pesawat pejuang buatan Perancis itu bagi menjadikan bilangan keseluruhan pesawat Rafale yang dimiliki Mesir kepada 54 buah.
Klik Untuk Muat-Turun Aplikasi Defence Security Asia di Google Play Store:
Sementara itu laporan daripada Israel juga mengatakan bahawa negara Yahudi itu menyokong penjualan pesawat F-15 Amerika Syarikat kepada Mesir.
Menurutnya, adalah lebih baik Mesir menggunakan pesawat-pesawat pejuang Amerika Syarikat daripada pesawat pejuang buatan Russia atau China. — DSA
admin 2213 posts 0 comments
Tentera Darat Malaysia, S’pura “Bertempur” Dalam Eks Semangat Bersatu
Tingkatkan Kemampuan Aset-Aset TLDM
You might also like More from author
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat…
Find Us On Facebook
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Benarkah F-22 Raptor “Ditembak Jatuh” Dlm Latihan Di UAE 2009?
“Detailed Design” Kapal LCS TLDM Siap 94 Peratus, Baki 6 Peratus Libat “Non-Critical”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.